
 DR 30.6.2011 

 

6 

 

RANG UNDANG-UNDANG 

 
RANG UNDANG-UNDANG LEMBAGA PEMBANGUNAN INDUSTRI  

PEMBINAAN MALAYSIA (PINDAAN) 2011 
 

Bacaan Kali Yang Kedua dan Ketiga 

 Aturan Urusan Mesyuarat dibacakan bagi menyambung semula perbahasan yang 
ditangguhkan atas masalah, “Bahawa rang undang-undang ini dibacakan kali yang kedua 
sekarang.” [29 Jun 2011] 

 Tuan Yang di-Pertua: Yang Berhormat Ledang, selepas Yang Berhormat Ledang, 
Yang Berhormat Pokok Sena. 

 

10.23 pg. 

 Ir. Haji Hamim bin Samuri [Ledang]: Terima kasih Tuan Yang di-Pertua, pertama 
saya hendak mengucapkan tahniah kepada pihak kementerian khususnya Yang Berhormat  
menteri kerana telah membentangkan rang undang-undang meminda Akta Lembaga 
Pembangunan Industri Pembinaan Malaysia 1994 tepat pada masanya.  

 Tuan Yang di-Pertua, isu sekarang atau penyataan masalah sekarang ialah mutu 
binaan, mutu binaan dari segi membina infrastruktur dan sebagainya sama ada dalam 
sektor awam atau sektor swasta yang dilabelkan sebagai menurun. Mungkin Tuan Yang di-
Pertua, saya memohon kepada pihak kementerian supaya dapat memberikan sedikit 
penjelasan tentang status ataupun butiran kejadian-kejadian yang berlaku berkaitan dengan 
mutu binaan, khususnya dari segi berapa  peratus bangunan atau struktur yang roboh, yang 
retak, tidak berkualiti dan sebagainya.  

 Namun Tuan Yang di-Pertua, saya fikir tidak adil kalau kita hanya menyalahkan 
Kementerian Kerja Raya atau JKR semata-mata kerana JKR juga telah banyak membina 
bangunan atau infrastruktur dengan jayanya sama ada jalan, jambatan, jeti, bangunan dan 
sebagainya. Ini adalah satu perkara yang sememangnya betul dan tidak boleh kita nafikan. 
Cuma kita perlu ada satu penjelasan sedikit tentang status, adakah benar sebab umumnya 
mengatakan bahawa mutu pembinaan dalam negara kita menurun atas sebab-sebab 
banyak perkara-perkara yang berkaitan dengan pembinaan seperti roboh dan sebagainya 
berlaku.  

Walau bagaimanapun Tuan Yang di-Pertua, saya bersetuju bahawa sesuatu 
binaan tidak boleh di kompromi kerana ia melibatkan nyawa, melibatkan keselamatan sama 
ada pekerja, pengguna, penghuni dan sebagainya termasuklah wang rakyat dan 
sebagainya. Jadi Tuan Yang di-Pertua, rang undang-undang ini sangat tepat kerana ia 
bertujuan, matlamatnya adalah untuk meningkatkan kualiti binaan dan..., saya beri satu 
minit sahaja kepada Yang Berhormat Kepong.  

Dr. Tan Seng Giaw [Kepong]: Tidak payah satu minit. Tuan Yang di-Pertua, itu 
penjelasan ya. Yang Berhormat Ledang pernah menjadi pegawai di dalam JKR. Adakah 
Yang Berhormat sedar bahawa di dalam Rancangan Malaysia Kesembilan, pihak JKR atau 
kementerian itu melaksanakan lebih 3,700 projek tetapi hampir 50  peratus itu gagal. 
Apakah mutu dan standard JKR? Mungkin kerana Yang Berhormat sudah tinggalkan JKR, 
mutu sudah turun... [Ketawa] 

Ir. Haji Hamim bin Samuri [Ledang]: Tidak apalah, saya akan jawab sekali gus 
nanti semasa saya membahaskan rang undang-undang ini. Maksud saya, Tuan Yang di-
Pertua, kita tidak boleh berkompromi dari segi mutu. Justeru itu, matlamat dan undang-
undang ini ialah untuk meningkatkan kualiti binaan dan saya harap sekali gus dapat 
membina apa juga jenis binaan yang mesra alam, tinggi kualiti reka bentuknya, yang 
menggunakan bahan-bahan yang reka bentuk selaras dengan mesra alam, bahan 
binaannya selaras dengan mesra alam, kaedah dan sebagainya.  



RANG UNDANG-UNDANG. RANG UNDANG-UNDANG LEMBAGA PEMBANGUNAN INDUSTRI PEMBINAAN MALAYSIA (PINDAAN) 2011. Bacaan Kali Yang Kedua dan Ketiga Aturan Urusan Mesyuarat dibacakan bagi menyambung semula perbahasan yang ditangguhkan atas masalah, "Bahawa rang undang-undang ini dibacakan kali yang kedua sekarang." [29 Jun 2011] Tuan Yang di-Pertua: Yang Berhormat Ledang, selepas Yang Berhormat Ledang, Yang Berhormat Pokok Sena. 10.23 pg. Ir. Haji Hamim bin Samuri [Ledang]: Terima kasih Tuan Yang di-Pertua, pertama saya hendak mengucapkan tahniah kepada pihak kementerian khususnya Yang Berhormat menteri kerana telah membentangkan rang undang-undang meminda Akta Lembaga Pembangunan Industri Pembinaan Malaysia 1994 tepat pada masanya. Tuan Yang di-Pertua, isu sekarang atau penyataan masalah sekarang ialah mutu binaan, mutu binaan dari segi membina infrastruktur dan sebagainya sama ada dalam sektor awam atau sektor swasta yang dilabelkan sebagai menurun. Mungkin Tuan Yang di- Pertua, saya memohon kepada pihak kementerian supaya dapat memberikan sedikit penjelasan tentang status ataupun butiran kejadian-kejadian yang berlaku berkaitan dengan mutu binaan, khususnya dari segi berapa peratus bangunan atau struktur yang roboh, yang retak, tidak berkualiti dan sebagainya. Namun Tuan Yang di-Pertua, saya fikir tidak adil kalau kita hanya menyalahkan Kementerian Kerja Raya atau JKR semata-mata kerana JKR juga telah banyak membina bangunan atau infrastruktur dengan jayanya sama ada jalan, jambatan, jeti, bangunan dan sebagainya. Ini adalah satu perkara yang sememangnya betul dan tidak boleh kita nafikan. Cuma kita perlu ada satu penjelasan sedikit tentang status, adakah benar sebab umumnya mengatakan bahawa mutu pembinaan dalam negara kita menurun atas sebab-sebab banyak perkara-perkara yang berkaitan dengan pembinaan seperti roboh dan sebagainya berlaku. Walau bagaimanapun Tuan Yang di-Pertua, saya bersetuju bahawa sesuatu binaan tidak boleh di kompromi kerana ia melibatkan nyawa, melibatkan keselamatan sama ada pekerja, pengguna, penghuni dan sebagainya termasuklah wang rakyat dan sebagainya. Jadi Tuan Yang di-Pertua, rang undang-undang ini sangat tepat kerana ia bertujuan, matlamatnya adalah untuk meningkatkan kualiti binaan dan..., saya beri satu minit sahaja kepada Yang Berhormat Kepong. Dr. Tan Seng Giaw [Kepong]: Tidak payah satu minit. Tuan Yang di-Pertua, itu penjelasan ya. Yang Berhormat Ledang pernah menjadi pegawai di dalam JKR. Adakah Yang Berhormat sedar bahawa di dalam Rancangan Malaysia Kesembilan, pihak JKR atau kementerian itu melaksanakan lebih 3,700 projek tetapi hampir 50 peratus itu gagal. Apakah mutu dan standard JKR? Mungkin kerana Yang Berhormat sudah tinggalkan JKR, mutu sudah turun... [Ketawa] Ir. Haji Hamim bin Samuri [Ledang]: Tidak apalah, saya akan jawab sekali gus nanti semasa saya membahaskan rang undang-undang ini. Maksud saya, Tuan Yang di- Pertua, kita tidak boleh berkompromi dari segi mutu. Justeru itu, matlamat dan undang- undang ini ialah untuk meningkatkan kualiti binaan dan saya harap sekali gus dapat membina apa juga jenis binaan yang mesra alam, tinggi kualiti reka bentuknya, yang menggunakan bahan-bahan yang reka bentuk selaras dengan mesra alam, bahan binaannya selaras dengan mesra alam, kaedah dan sebagainya.